《次韵虞舜庙怀古》
宋代·刘骘

诗人如不颂，谁识太平心。
石老碑文古，庭荒蚁穴深。
白云生绝壑，斑竹锁疏林。
行客自南北，青山共古今。
登临寻胜迹，望望日西沉。

作者简介：刘骘，潭州长沙（今属湖南）人，一作湘乡人（《湖南通志》卷一三四）。太宗雍熙二年（九八五）进士，除潭州教授（同上书）。真宗咸平二年（九九九）以秘书丞直集贤院（《宋会要辑稿》选举三一之二四）。六年，出知衡州。大中祥符元年（一○○八），责监涟水军商税。二年，知道州（《永州府志》卷一一）。今录诗八首。